
ДО
ОБЩИНСКИ СЪВЕТ
БУРГАС

Д О К Л А Д Н А  З А П И С К А


ОТ ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между юридическо лице и Община Бургас, чрез извършване на доброволна делба на УПИ ІІ-353, 360 и УПИ V-360 в кв. 186, ЦГЧ-гр. Бургас, във връзка с влязъл в сила Подробен устройствен план – план за регулация и застрояване (ПУП-ПРЗ).

УВАЖАЕМИ ОБЩИНСКИ СЪВЕТНИЦИ,

	В Община Бургас са постъпили заявления с вх. №№70-00-319/11.01.2018г. и 70-00-319/1/26.01.2018г. от „АНГАРА ГРУП“ ООД, представлявано от Николай Самуилов Самуилов, с искане за извършване на доброволна делба на съсобствени с Община Бургас УПИ ІІ-353, 360 и УПИ V-360 в кв. 186, ЦГЧ-гр. Бургас, във връзка с влязъл в сила Подробен устройствен план – план за регулация и застрояване (ПУП-ПРЗ), одобрен със Заповед №3552/12.12.2016г. на Зам.-кмета на Община Бургас, отразени в Кадастралната карта на гр. Бургас, с проектни идентификатори съответно 07079.613.353 и 07079.613.382, и 07079.613.360, съгласно Скица-проект №15-223330-16.05.2017г., издадена от СГКК - гр. Бургас, съобразно квотите на собственост.	
Община Бургас е собственик на 252/660 кв. м идеални части от бивш УПИ ІІ-547 в кв.186 по предходен план на ЗЦГЧ - гр. Бургас, одобрен със Заповед №421/13.06.1991 г. на Председателя на ИК на ОбНС-Бургас, актувани с Акт №3969/15.12.2004г. за частна общинска собственост. Данъчната оценка на общинската идеална част от имота е в размер на 18 821,90 (осемнадесет хиляди осемстотин двадесет и един лева и деветдесет стотинки) лв.
Останалите 408/660 кв.м идеални части от цитирания УПИ, отразени в одобрената КК на гр. Бургас като ПИ с идентификатор 07079.613.360, са собственост на „АНГАРА ГРУП“ ООД, съгласно представен нот. акт №187, том І, рег. №2240, дело №170от 04.04.2016г. на Нотариус при БРС, с данъчната оценка в размер на 27 121,40 (двадесет и седем хиляди сто двадесет и един лева и четиридесет стотинки) лв.
С Разрешение №18/15.02.2016г. от Зам.-кмет на Община Бургас, във основа на писмено съгласие на всички заинтересовани собственици, е допуснато изменение на ПУП-ПРЗ по реда на чл. 135, ал. 3 от ЗУТ, с цел разделяне на бивш УПИ ІІ-547 в кв.186 по плана на ЦГЧ – гр. Бургас на два самостоятелни УПИ – един за Община Бургас и един за съсобствениците в имота.
Съгласно влязла в сила заповед №3552/12.12.2016г. на Зам.-кмета на Община Бургас за изменение на ПУП-ПРЗ за бивш УПИ ІІ-547 в кв.186 по плана на ЗЦГЧ - гр. Бургас, същият е разделен на два нови УПИ: УПИ V-360, целият с площ 356 кв. м, незастроен, отреден „за смесено застрояване“ и УПИ ІІ-353,360, целият с площ 304 кв. м, застроен с четириетажна жилищна сграда с право на строеж върху общинска земя. 
С подадените заявления „АНГАРА ГРУП“ ООД, чрез своя Управител, прави предложение за извършване на доброволна делба на новообразуваните УПИ в кв. 186 по плана на ЗЦГЧ-гр. Бургас, съобразно съсобствеността, при следните условия:
- На „АНГАРА ГРУП“ ООД да се предостави в дял – нов УПИ V-360, целият с площ 356 кв. м, отразен в КККР на гр. Бургас като ПИ с проектен идентификатор 07079.613.360, целият с площ 357 кв. м;
- На Община Бургас да се предостави в дял нов УПИ ІІ-353,360, целият с 304 кв. м, отразен в КККР на гр. Бургас като два ПИ, съгласно Скица-проект №15-223330-16.05.2017г., издадена от СГКК - гр. Бургас: ПИ с проектен идентификатор 07079.613.382, целият с площ 51 кв. м и ПИ с идентификатор 07079.613.353, целият с площ 250 кв. м, с надвишена квота.
В съответствие със заявлението на „АНГАРА ГРУП“ ООД, страните няма да си дължат каквито и да е суми за уравняване на дяловете. Дружеството заявява, че няма да има каквито и да е претенции към Община Бургас в тази връзка.
В изпълнение разпоредбите на чл.41, ал.2, във връзка с чл.22, ал.3 от ЗОС, е възложено изготвяне на пазарни оценки на УПИ ІІ-353, 360 и УПИ V-360 в кв. 186, ЦГЧ-гр. Бургас, на оценител, член на КНОБ, определени както следва: 
- За нов УПИ ІІ-353, 360 в кв. 186, ЦГЧ-гр. Бургас, целият с площ 304 кв. м, отреден „за жилищно застрояване“, е определена пазарна оценка в размер на 196 000 (сто деветдесет и шест хиляди) лева.
Данъчната оценка на имота е в размер на 22 705,80 (двадесет и две хиляди  седемстотин и пет лева и осемдесет стотинки) лв.
- За нов УПИ V-360 в кв. 186, ЦГЧ-гр. Бургас, целият с площ 356 кв. м, отреден „за смесено застрояване“, е определена пазарна оценка в размер на 432 000 (четиристотин тридесет и две хиляди) лева, при съобразяване с градоустройствените показатели по действащия ПУП-ПРЗ.
Данъчната оценка на имота е в размер на 23 664,80 (двадесет и три хиляди шестстотин шестдесет и четири лева и осемдесет стотинки) лв.
Предвид изложеното, налице са условията за извършване на делба на съсобствени имоти, с надвишена квота за Община Бургас, като страните няма да си дължат каквито и да е суми за уравняване на дяловете, за което комисия, назначена с моя Заповед №2710/30.09.2016г. със свое решение, обективирано в протокол от 08.03.2018г., е изразила положително становище.
	Ето защо и на основание правомощията ми по чл. 60, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 08.03.2018г. на Комисия, назначена с моя Заповед №2710/30.09.2016г., което възприемам изцяло, предлагам Общински съвет – Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.1 от Закона за общинската собственост, във връзка с чл.36 от Закона за собствеността и чл.41, ал.1, т.1 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р  Е  Ш  Е  Н  И  Е:

	Да се извърши доброволна делба между Община Бургас и „АНГАРА ГРУП“ ООД, на недвижими имоти, представляващи УПИ ІІ-353, 360 и УПИ V-360 в кв. 186, ЦГЧ-гр. Бургас, във връзка с влязъл в сила Подробен устройствен план – план за регулация и застрояване (ПУП-ПРЗ), одобрен със Заповед №3552/12.12.2016г. на Зам.-кмета на Община Бургас, отразени в Кадастрална карта на гр. Бургас, с проектни идентификатори съответно 07079.613.353 и 07079.613.382, и 07079.613.360, съгласно Скица-проект №15-223330-16.05.2017г., издадена от СГКК - гр. Бургас, съобразно квотите на собственост, при следните условия:
	1. Община Бургас с ЕИК 000056814 и адрес на управление: гр. Бургас, ул. “Александровска“ №26, получава в дял и става изключителен собственик на урегулиран поземлен имот УПИ ІІ-353, 360 (две римско за имоти с планоснимачни номера триста петдесет и три и триста и шестдесет) в кв. 186 (сто осемдесет и шест) по плана на ЦГЧ-гр. Бургас, целият с площ от 304 (триста и четири) кв. м, отреден „за жилищно застрояване“, при граници: северозапад - УПИ V-360; североизток – УПИ ІІІ-546; югоизток – бул. Иван Вазов; югозапад – УПИ ІV-550, отразен в КККР на гр. Бургас като два поземлени имота (ПИ): ПИ с идентификатор 07079.613.353 (нула седем нула седем девет точка шест едно три точка три пет три), целият с площ 250 (двеста и петдесет) кв.м, при съседи: 07079.613.354, 07079.618.10, 07079.613.352, 07079.613.351, 07079.613.382 и ПИ с проектен идентификатор 07079.613.382, целият с площ 51 (петдесет и един) кв.м, при съседи: 07079.613.352, 07079.613.353, 07079.613.354, 07079.613.360, с пазарна стойност 196 000 (сто деветдесет и шест хиляди) лева.
Данъчната оценка на описания дял е в размер на 22 705,80 (двадесет и две хиляди  седемстотин и пет лева и осемдесет стотинки) лв.	
2. „АНГАРА ГРУП“ ООД с ЕИК 203348626, със седалище и адрес на управление : гр. Бургас, ж.к. „Меден Рудник“, бл.82, вх. 3, ет.6, представлявано от Управителя Николай Самуилов Самуилов с ЕГН***, получава в дял и става изключителен собственик на урегулиран поземлен имот (УПИ) V-360 (пет римско за имот планоснимачен номер триста и шестдесет) в кв. 186 (сто осемдесет и шест) по плана на ЦГЧ-гр. Бургас, целият с площ от 356 (триста петдесет и шест) кв. м, отреден „за смесено предназначение“, при граници: северозапад - ул. „Хан Крум“; североизток – УПИ ІІІ-546; югоизток – УПИ ІІ-353,360; югозапад – УПИ І-549 и УПИ ІV-550, отразен в КККР на гр. Бургас като ПИ с проектен идентификатор 07079.613.360 (нула седем нула седем девет точка шест едно три точка три шест нула), целият с площ 357 (триста петдесет и седем) кв.м, при съседи: 07079.613.338, 07079.613.354, 07079.613.382, 07079.613.351, с пазарна стойност 432 000 (четиристотин тридесет и две хиляди) лева.
Данъчната оценка на описания дял е в размер на 23 664,80 (двадесет и три хиляди шестстотин шестдесет и четири лева и осемдесет стотинки) лв. 

Приложение: Заявления с вх.№№70-00-319/11.01.2018г. и 70-00-319/1/26.01.2018г. в Община Бургас; Акт №3969/15.12.2004г. за частна общинска собственост; Заповед №3552/12.12.2016г. на Зам.-кмета на Община Бургас; Протокол от 08.03.2018г. на комисия, назначена със Заповед №2710/30.09.2016г. на Кмета на Община Бургас; нот. акт №187, том І, рег. №2240, дело №170от 04.04.2016г. на Нотариус при БРС; трасировъчен чертеж; Скица-проект №15-223330-16.05.2017г., издадена от СГКК - гр. Бургас; Удостоверения за данъчни оценки – 2 бр.; пазарни оценки – 2 бр.


ДИМИТЪР НИКОЛОВ
Кмет на Община Бургас

Съгласували:
ЗЛАТИНА ГЕОРГИЕВА
Директор на дирекция ПНО

ЖИВКО ДИМИТРОВ
Директор на дирекция УОС

ИНЖ. МИНКА ЧАУШЕВА
Началник-отдел ОС 

КАТЕРИНА СИДЕРОВА-ГРУДОВА
Гл. юрисконсулт в дирекция УОС

Изготвил: инж. Райна Димова, Ст.експерт в дирекция УОС

